Будова электронных абалонак

1. Назавіце хімічныя элементы, атамы якіх маюць:

а) 2 электронных слаі; б) 3 электронных слаі.

2. Назавіце хімічныя элементы, у якіх на другім электронным слаі знаходзіцца:

а) 3 электроны; б) 5 электронаў; в) 7 электронаў.

3. Назавіце хімічныя элементы, у якіх на трэцім электронным слаі знаходзіцца:

а) 2 электроны; б) 4 электроны; в) 6 электронаў.

4. Які лік валентных электронаў маюць шчолачныя металы і галагены?

5. Напішыце, як размяшчаюцца на электронных слаях электроны ў гелія, вугляроду, неону, магнію, хлору.

6. Колькі электронных слаёў у атамах элементаў з парадкавымі нумарамі 2, 9, 16, 33?

7. Колькі электронных слаёў у атамах, якія ўтрымліваюць у ядрах 5, 8, 15,19 пратонаў?

8. Складзіце схемы размяшчэння электронаў па слаях у атамаў азоту, кіслароду, фтору, неону.

9. Складзіце схемы размяшчэння электронаў па слаях атамаў з парадкавымі нумарамі 3, 15, 18, 20.

10. Складзіце схемы размяшчэння электронаў па слаях у атамаў элементаў з зарадам ядра 6, 11, 17, 19.

11. Запішыце атамы, якім адпавядаюць размеркаванню электронаў па слаях:

а) 2, 8,3; б) 2, 8, 5; в) 2, 7; г) 2, 8, 7.